kardosdrur/scandi-wiki huggingface dataset:
Hunt-klassen

Hunt-klassen er en skibsklasse af tretten minefartøjer bygget til Royal Navy. Klassen kombinerer de to forskellige skibstyper; den traditionelle minestryger og den nyere minerydningsfartøj. Klassen fungerer også ofte som patruljefartøjer og deltager i fiskeriinspektioner.

Da skibene blev introduceret i starten af 1980'erne var de de største orlogsskibe bygget af glasfiber-armeret plastic.  og er de sidste skibe der benytter Napier Deltic dieselmotorer. Alle skibene blev bygget af Vosper Thornycroft i Woolston i Hampshire, undtagen HMS Cottesmore og HMS Middleton (M34), som blev bygget ved Yarrow Shipbuilders Limited på floden Clyde.

Minerydningsegenskaberne på de resterende otte britiske fartøjer i klassen blev forbedret betydeligt efter installationen af Type 2193 sonaren og NAUTIS 3 kampinformationssystemet. Type 2193 sonaren er en af de bedste minesøgningssonarer i verden og er efter sigende i stand til at detektere et objekt på størrelse med en fodbold på 1.000 meters afstand. I slutningen af 2007 var HMS Chiddingfold den første enhed i klassen der benyttede Seafox undervandsdronen, Royal Navy's nye minerydningssystem, under øvelsen Neptune Warrior ud for den skotske kyst. Seafox bliver beskrevet af det britiske forsvarsministerium som det et topmoderne system der er i stand til at rydde mine på dybder op til 300 meters dybde.

Salg

Grækenland 
I 2001 solgte Royal Navy de to skibe HMS Bicester og Berkeley til den græske flåde, hvor de er udstationeret i Salamis under deres nye navne Europe og Kallisto.

Litauen 
I november 2008 solgte man yderligere to skibe, HMS Cottesmore og Dulverton, denne gang til Litauen hvor de forventes at indgå i løbet af 2011 under navnene Skalvis og Kursis. Prisen blev 55 millioner Euro. Skibene har basehavn i Klaipėda hvor de undergår en gennemgående modernisering foranstaltet af Thales Gruppen inden de indgår i operativ tjeneste i den baltiske BALTRON-eskadre.

Skibe i klassen

Henvisninger 

 Jane's Fighting Ships 2008 (digital version)

Royal Navy
Krigsskibe fra Storbritannien
Krigsskibe fra Grækenland
Krigsskibe fra Litauen
Minerydningsfartøjer
Minestrygere
Nicolai Johan Løbnitz

Nicolai Johan Løbnitz (født 8. marts 1798 i Rendsborg, død 13. maj 1867 i København) var en dansk bøssemager.

Han tilhørte en gammel bøssemagerslægt. Det har derfor sikkert været noget ganske naturligt, at han blev bøssemager, og som sådan drev han det da også til noget dygtigt. Han opfandt forskellige bøsselåse, også til
bagladning (hans patenter er af 1833 og 1839), ligesom forskelligt godt bøssemagerværktøj og var tillige en fremragende ciselør og gravør. Han udstillede "udmærkede" arbejder ved Kunstakademiets udstillinger, der i 1830'erne også stod åbne for håndværksarbejder, og hans værksted nævnes 1834 som det største og bedste bøssemagerværksted i København. 1828 udnævntes han til bøssemager i Hæren (fra 1830 ved det sjællandske jægerkorps) og deltog med dygtighed i omdannelsen af det danske militærgeværs stenlåse til perkussionslåse. 1842 udnævntes han til hofbøssemager. 1851 blev han probermester ved Kronborg Geværfabrik, og i denne stilling fik han 1853 titel af krigsassessor og 1856 af krigsråd. 1863 gik han af som overkrigskommissær og døde 13. maj 1867 i København. Han var gift med Caroline Christine Christensen (18. februar 1799 – 11. november 1877).

Kilder 
 C. Nyrop, "Nicolai Johan Løbnitz", i: C.F. Bricka (red.), Dansk Biografisk Lexikon, København: Gyldendal 1887-1905.
 C. Nyrop, Georg Christensen.

Bøssemagere fra Danmark
Opfindere fra Danmark
Personer fra Rendsborg
Danskere i 1800-tallet
Hofkunstnere fra Danmark
Fabrikanter fra Danmark
Krigskommissærer fra Danmark
Personer i Dansk Biografisk Leksikon
Gravører fra Danmark
Suzuki Harunobu

Suzuki Harunobu (鈴木春信) (1724 – 1770) var en japansk bloktrykskunstner og en af de mest kendte inden for "ukiyo-e"-stilen. Han blev i 1765 den første til at skabe fuldfarvetryk (nishiki-e), hvilket gjorde de tidligere to- og trefarvetryk forældede. Harunobu anvendte mange specielle teknikker og afbillede mange typer af motiver, fra klassiske digte til datidens skønheder. Som mange af kunstnerne under Harunubus livstid skabte han også flere shunga, erotiska billeder. Flere kunstnere imiterede hans stil. Nogen, for eksempel Harushige, prøvede enddog at efterligne den store mester Harunobu.

Kuriosa 
Harunobu har fået et krater opkaldt efter sig på Merkur, Harunobukrateret.

Se også 
 Hiroshige
 Hokusai

Eksterne henvisninger 

Kunstnere fra Japan
Hiroko Suzuki

Hiroko Niizuma Suzuki (鈴木 浩子) (født 1974) er en japansk wrestling manager og promoter bedst kendt for hendes arbejde for World Wrestling Entertainment på dets SmackDown!-brand under ringnavnet Hiroko. Hun blev uddannet ved Meiji Universitet, og blev studievært hos Kabushiki-gaisha Fukushima Chūō Terebi (Fukushima Centralfjernsyn).

Manager
Hun har været manager for:
Kenzo Suzuki (med hvem hun er gift)
René Duprée

Noter

Eksterne henvisninger 
 

 

Wrestlere fra Japan
Vingåker

Vingåker er en by i den svenske provins Södermanlands län og den historiske provins Södermanland. Byen, som ligger 25 km nordvest for Katrineholm ved rigsvejen, er hovedby i Vingåkers kommun og har 4362 indbyggere.

Byer i Södermanlands län
Rush Hour (brætspil)

Rush Hour () er et brætspil for personer over otte år, hvor man spiller med 16 plastikbiler i forskellige farver på en spilleplade med 6×6 felter. Bilerne findes i to størrelser: 12 personbiler, der fylder 1×2 felter og fire lastbiler, der fylder 1×3 felter. Spillet går ud på, at man skal få sin røde bil ud gennem trafikproppen. Der følger et antal kort med spillet, hvor det er angivet, hvordan man skal stille sine biler på spillepladen og så gælder det om at gennemskue, hvordan man skal flytte bilerne rundt på pladen, for at man kan få sin bil ud igennem hullet i højre side. Køretøjerne kan kun køre forlæns og baglæns og man må ikke løfte dem fra spillepladen. De kan mao. ikke skifte retning.

Brætspil
Antrim (distrikt)

Antrim (irsk: Aontraim) er et distrikt og borough (en enhedskommune) i Nordirland. Kommunen blev oprettet i 1973, og den administreres af Antrim Borough Council.

Antrim ligger i det traditionelle grevskab Antrim. Distriktets hovedby hedder også Antrim.

Boroughs i Nordirland
Škodaværkerne

Škodaværkerne, i dag med moderselskabet Škoda Investment a.s. var den største industrivirksomhed i Østrig-Ungarn og senere i Tjekkoslovakiet. Det var også et af de største industrielle konglomerater i Europa i det 20. århundrede. Det nuværende holdingselskab er fokuseret på fremstilling af transportmidler. Visse virksomheder, som ikke længere er knyttet til moderselskabet benytter stadig  brandet Škoda, f.eks. Škoda Auto.

Eksterne henvisninger 

 Officiel hjemmeside

Virksomheder fra Tjekkiet
Togproducenter
 
Konglomerater
Carrickfergus (distrikt)

Carrickfergus er et distrikt (en enhedskommune) i Nordirland. Kommunen blev oprettet i 1973, og den administreres af Carrickfergus Borough Council. Kommunen er en del af storbyområdet Belfast.

Byer 
Hovedbyen hedder også Carrickfergus. Universitetsbyen Greenisland ligger også i kommunen.

Baroniet Carrickfergus  
Baroniet Carrickfergus (irsk: Carraig Fhearghais) har været kendt siden 1325. Baroniet er én af de 16 traditionelle baronier i grevskabet Antrim. I en periode var Carrickfergus et selvstændigt grevskab.

Baroniet genoprettet den 29. april 2011. I forbindelse med sit bryllup denne dag blev William, hertug af Cambridge baron Carrickfergus, mens hans gemalinde Catherine, hertuginde af Cambridge blev baronesse Carrickfergus. 

Boroughs i Nordirland
Byer i Nordirland
Belfast
Legoland Dubai

Legoland Dubai er en forlystelsespark, der åbnede den 31. oktober 2016. Det er det er det første Legoland i Mellemøsten og den syvende på verdensplan.

Parken skulle oprindeligt være åbnet i 2011 i Dubailand som "Legoland Dubailand", men den blev forsinket indtil oktober 2016 pga. finanskrisen, og den ligger nu ved Dubai Parks and Resorts and Water Park som "Legoland Dubai".

Parken har seks områder: Factory, Lego City, Imagination, Kingdoms, Adventure og det første indendørs Miniland.

Referencer 

Forlystelsesparker i Forenede Arabiske Emirater
Dubai
Dubai
Strib Skole

Strib Skole er en af de største skoler i Middelfart Kommune . Skolen har 599 elever.

Eksterne henvisninger 
 Skolens hjemmeside 

Folkeskoler
Bygninger, konstruktioner og anlæg i Middelfart Kommune
Lillebæltskolen

Lillebæltskolen er en folkeskole i Middelfart Kommune, der blev startet i 1980. Skolen er tosporet, har godt 62 medarbejdere og ca. 535 elever fordelt i 21 klasser fra 0. – 9. klasse.

I værket Dansk Skolehistorie fremhæves Lillebæltskolen for sit minimalistiske værdiregelsæt. Da alle skoler efter en ny bekendtgørelse i 2010 skulle udarbejde et sæt værdiregler, der var retningsgivende for ny opførsel, tilkendegav skolen kort og godt: "Du må ikke genere nogen eller ødelægge noget" som den første af fem regler. Det var i modsætning til de fleste andre skoler, som valgte betydeligt mere detaljerede forskrifter.

Kilder

Eksterne henvisninger 
 Skolens hjemmeside

Folkeskoler
Bygninger, konstruktioner og anlæg i Middelfart
Etableret i 1980
Beats by Dr. Dre

Beats by Dr. Dre er et mærke af hovedtelefoner. Mærket er blev købt af Apple Inc. 8. juni 2014, men var tidligere ejet af Dr. Dre, der  er en amerikansk pladeproducer, rapper, iværksætter og skuespiller. Hovedtelefonerne blev udviklet af firmaet Monster Cables og Dr. Dre. Idéen til produktet kom fra Monster Cables. Efter indledende forhandlinger, som ikke resulterede i en aftale, forsøgt Dre og Iovine at få en anden producent til at lave høretelefonerne. De blev dog ikke gode nok, hvorfor de to kontaktede Monster Cables. Det resulterede i en aftale. 
Mærket blev grundlagt i 2007 og havde deres første produkt ude i 2008, men det er først siden sommeren 2011 at mærket for alvor slog igennem, vha. product-placement igennem musikvideoer, især fra gruppen LMFAO. I 2010 købte HTC 50,1 % af selskabet for 309 millioner dollars. Det betød, at selskabet kunne skifte Monster Cables ud som samarbejdspartner. Efterfølgende købte Dr. Dre og Iovine selskabet tilbage fra HTC. I janaur 2014 lancerede selskabet en streaming tjeneste. Senere i 2014 blev Beats by Dre opkøbt af Apple for 3 milliarder dollars. 

Lydteknologi
Elektronikmærker
Shrek 2

Shrek 2 er en amerikansk animationsfilm fra 2004, og er opfølgeren til Shrek fra 2001. Filmen er produceret af DreamWorks Pictures.

Handling 
Shrek og Fiona er nygifte og lykkelige. Da de vender hjem fra bryllupsrejsen, bliver de inviteret af Fionas forældre, Kong Harold og Dronning Lillian som regenter af Kongeriget Langt Langt for at fejre deres ægteskab. Fionas forældre er ikke klar over, at deres datter og svigersøn i virkeligheden er trolde.

Eksterne henvisninger 
 
 
 

Shrek
Amerikanske film fra 2004
Engelsksprogede film
Irina Falconi

Irina Falconi (født 4. maj 1990 i Portoviejo, Ecuador) er en kvindelig tennisspiller fra USA. Irina Falconi startede sin karriere i 2006. 

18. april 2011 opnåede Irina Falconi sin højeste WTA single rangering på verdensranglisten som nummer 119.

Eksterne henvisninger 

Tennisspillere fra USA
Jelgava Palads

Jelgava Palads () eller tidligere Mitau Palads er det største barokke palads i Baltikum. Det blev opført i det 18. århundrede efter tegninger udført af Bartolomeo Rastrelli som residens for hertugerne af Kurland i hovedstaden Mitau, som i dag befinder sig i Letland. Hertugerne af Kurland havde også sommerresidensen Rundāle Palads tegnet af Rastrelli.

Historie 
Slottet blev grundlagt af Ernst Johann von Biron på en ø mellem Lielupefloden og dens sidefloder i 1738. Stedet hvor paladset står havde før været bebygget af de tidligere hertuger af Kurland – Kettlerdynastiet. Forud for dette stod hér også en middelalderlig borg, der tilhørte den Tyske Orden.

Efter Biron var faldet i unåde i 1740, blev alt byggeri stoppes, selvom taget af slottet endnu ikke var afsluttet. Arbejdet blev genoptaget efter Birons tilbagevenden fra eksil i 1763. Udover Rastrelli, der med sin afdøde mæcen Elisabeth af Rusland mistede forretninger i Sankt Petersborg, deltog den danske arkitekt Severin Jensen i projektet, hvilket giver slottet et strejf af klassicisme.

Efter opførelsen blev færdiggjort i 1772 boede hertugen i paladset i en kort periode på seks måneder. I 1779 var hans efterfølger, Peter von Biron, vært for den berømte eventyrer Alessandro Cagliostro i slottet. Efter Kurland blev absorberet af det Russiske Kejserrige i 1795, fungerede slottet som et tilflugtssted for de franske adelige på flugt fra den franske revolution. Ludvig 18. af Frankrig og hans familie boede på slottet mellem 1797 og 1801. Det var her hans søn Louis Antoine, hertug af Angôuleme blev gift med Ludvig 16.'s datter Marie Thérèse Charlotte i 1799.

Det indvendige udsmykning af slottet blev ødelagt i 1918, da det blev plyndret og brændt af Den Hvide Hær på tilbagetog under kommando af Pavel Bermondt-Avalov. Slottet led også alvorlig skade under 2. verdenskrig i slag der foregik i 1944. Et restaureringsprojekt fandt sted i 1956–64, men det påvirkede ikke interiøret. Lettiske Landbrugsuniversitet har haft til huse i slottet, da den sovjetiske periode.

Arkitektur 
Jelgava Palads betragtes ikke som en af Rastrellis bedre værker. Kritikere noterer kedeligt facadedesign, som mangler rytmisk mangfoldighed og plastisk rigdom, som karakteriserer Rastrellis værker fra Kejserinde Elizabeths periode. Ydermere og atypisk for Rastrelli, så har slottet ikkeen park; ej heller er paradegården lukket, den snarere ser mod byens panorama i stedet. Oprindeligt bestod paladset af to fløje forbundet til hovedbygningen i en u-form. I 1937 blev en fjerde bygning tilføjet som effektivt lukker omkredsen.

Funktioner af særlig historisk betydning omfatter gravkapelet for hertugerne af Kurland i den sydøstlige kælder. Alle hertugerne af Kurland fra Kettler- og Bironhuset blev begravet der mellem 1569 til 1791. Rummene indeholder 21 sarkofager og ni trækister. Krypten blev flyttet til slottet i 1819.

Eksterne henvisninger

Kildehenvisninger 

Palads
Paladser i Letland
Sloane Stephens

Sloane Stephens (født 20. marts 1993 i Plantation, Florida) er en kvindelig tennisspiller fra USA. Sloane Stephens startede sin karriere i 2008.

I sommeren 2018 opnåede Sloane Stephens sin højeste WTA single-rangering på verdensranglisten som nummer 3.

Referencer

Eksterne henvisninger 

 

Tennisspillere ved sommer-OL 2016
Tennisspillere fra USA
Anastasija Sevastova

Anastasija Sevastova (født 13. april 1990 i Liepāja i Lettiske SSR) er en kvindelig tennisspiller fra Letland. Anastasija Sevastova startede sin karriere i 2006.

Anastasija Sevastova nåede semifinalen i US Open i 2018.

Eksterne henvisninger 
 

Personer fra Liepāja
Tennisspillere fra Letland
Hertugdømmet Kurland og Semgallen

Hertugdømmet Kurland og Semgallen er navnet på et hertugdømme i Baltikum, der eksisterede fra 1562 til 1569 som en vasalstat af Storfyrstendømmet Litauen og fra 1569 af Den polsk-litauiske realunion, men den 28. marts 1795 blev det annekteret af det Russiske Kejserrige som følge af den tredje af Polens tre delinger. Navnet blev også givet til en kortvarig stat, som eksisterede fra den 8. marts til den 22. september 1918. Se Hertugdømmet Kurland og Semgallen (1918).

Kurland og Semgallen
Letlands historie
Ophørt i 1795
Etableret i 1562
Francesco Bartolomeo Rastrelli

Francesco Bartolomeo Rastrelli (  ; født 1700 i Firenze i Italien, død 29. april 1771 i Sankt Petersborg i Rusland) var en italiensk arkitekt og naturaliseret russer. Han udviklede en let genkendelig stil af sen barokarkitektur med dekorative enkeltheder i rokoko. Hans stil kunne være både majestætisk og forfinet. Hans hovedværker, herunder Vinterpaladset i Sankt Petersborg og Katharinapaladset i Tsarskoje Selo, er kendt for ekstravagant luksus og overflod af udsmykninger.

Eksterne henvisninger 

Arkitekter fra Rusland
Barokarkitekter
Rokokoarkitekter
Personer fra Firenze
John Snow

John Snow (1813-1858) var læge i London. Igennem hele sin karriere var han skeptisk over for den fremherskende miasmateori. En hypotese om, at personer blev syge på grund af "dårlig luft" i deres omgivelser. I forbindelse med kolera-udbrud i London i 1849 og 1854 viste han med geografisk statistik, at udbruddet var knyttet til vandforsyningen og ikke luften. På trods af, at Snow ikke kunne vise, hvorfor vandet var farligt, grundlagde han alligevel den moderne hygiejniske sygdomsbekæmpelse. 
Kolerabakterien bliver opdaget i Firenze af Filippo Pacini i 1854, men druknede i samtidens tro på miasmer. Først efter Snows død bliver det alment vist af Robert Koch, at kolera skyldes en vandlevende bakterie.

Eksterne henvisninger 
 

Læger fra Storbritannien
Ğ

Ğ, eller som minuskel ğ, er et bogstav, der bruges på tyrkisk, aserbajdsjansk, de berbiske sprog, krimtatarisk og tatarisk. Ğ'ets unicode er U+011E for majusklen og U+011F for minusklen.

Tyrkisk brug 
På tyrkisk kalder man ğ for yumuşak ge (udtales nogenlunde jumusjak gje). Det er det niende bogstav i det tyrkiske alfabet. Ğ'et på tyrkisk minder om det bløde g på dansk, men forlænger den foregående vokal. F.eks. udtales det tyrkiske ord "dağ" (bjerg) med et langt åbent a (som ar i far på dansk).

Et ğ kan kun være placeret efter en vokal, og derfor starter ingen ord med ğ. Hvis ğ'et står mellem to vokaler, som det gør i det tyrkiske ord "olduğunu" (er), bliver det stumt. I visse dialekter udtales ğ endnu som en velær approksimant - [ɣ ~ ɰ].

Bogstaver
Letlands Landbrugsuniversitet

Letlands Landbrugsuniversitet () er et universitet i Jelgava i Letland, som er specialiseret i landbrugsvidenskab, skovbrug og relaterede områder.

Universitetet opstod som landbrugsafdelingen ved Rigas Polytekniske institut i 1863, som i 1919 blev til landbrugsfakultetet under Letlands Universitet. Det blev en uafhængig institution i 1939,da det oprettedes som landbrugsakademiet i Jelgava Palads, som var blevet renoveret til samme formål. Letlands Landbrugsuniversitet har haft sit nuværende navn siden 1990.

Eksterne henvisninger 
Officiel hjemmeside

Kildehenvisninger 

Jelgava
Landbrugsuniversitet
Etableret i 1863
Aleksander Klumberg

Aleksander Klumberg (efter 1936 Kolmpere) (17. april 1899 Harjumaa, Rusland- 10. februar 1958 i Harjumaa, Estiske SSR, Sovjetunionen) var en estisk sportsudøver som deltog for Estland i de olympiske lege 1920 i Paris og 1924 i Paris.
  
Klumberg vandt en bronzemedalje i atletik under OL 1924 i Paris. Han kom på en tredjeplads i tikamp efter Harold Osborn og Emerson Norton, begge fra USA. Der var seksogtredive deltagere fra toogtyve lande som deltog i tikampen som blev afviklet fra den 11. til 12. juli 1924.
I 1922 blev han den første officiele vedensrekord holder i tikamp.

Efter afslutningen af sin egen karriere blev han træner, blandt hans elever var pollakken Janusz Kusociński den olympiske mester på 10.000 meter ved OL 1932 i Los Angeles.

Han blev arresteret af NKVD i 1944 og sad fængsled i det østlige Sovjetunionen frem til 1956.

Eksterne henvisninger 

 http://www.sports-reference.com/olympics/athletes/kl/aleksander-klumberg-1.html 

Mangekæmpere fra Estland
Emerson Norton

Emerson Carlysle Norton (16. november 1900 – 10. marts 1986) var en amerikansk sportsudøver som deltog i de olympiske lege 1924 i Paris.
   
Norton vandt en sølvmedalje i atletik under OL 1924 i Paris. Han kom på en andenplads i tikamp efter sin landsmand Harold Osborn. Der var seksogtredive deltagare fra toogtyve lande som deltog i tikampen som blev afviklet fra den 11. til 12. juli 1924.

Eksterne henvisninger 
 

Deltagere for USA ved sommer-OL 1924
Mangekæmpere fra USA
Business College Horsens

Learnmark Horsens er en skole i Horsens. Tidligere hed den Horsens Handelsskole, men den skiftede navn i 2008.
Den 1. januar 2011 fusionerede BCH med VIA Erhvervsuddannelser, HTX og AMU-uddannelser og hedder nu Learnmark Horsens.

Handelsskoler
Bygninger, konstruktioner og anlæg i Horsens
Uddannelse i Horsens
Robert LeGendre

Robert Bob Lucien LeGendre (7. januar 1898 – 21. januar 1931) var en amerikansk sportsudøver som deltog i de olympiske lege 1924 i Paris.
  
LeGendre vandt en bronzemedalje i atletik under OL 1924 i Paris. Han kom på en tredjeplads i femkamp efter Eero Lehtonen fra Finland og Elemér Somfay fra Ungarn. Femkampen bestod af følgende discipliner: længdespring, spydkast, 200-meter-løb, diskoskast og 1500-meter-løb. I længdesprings delen satte han verdensrekord med et spring på 7,76.
Der var tredive deltagere fra sytten lande som deltog i femkampen som blev afviklet 7. juli 1924. Det var sidste gang at femkamp for mænd var med på de olympiske program.

LeGendre døde af tuberkulose kun 33 år gamel.

Eksterne henvisninger 
 Profil på databaseolympics.com 

Mangekæmpere fra USA
Svenstorp slot

Svenstorp Slot () er et slot opført i 1596 i renæssancestil i Lunds kommun, og er beliggende otte kilometer nord for Lund. Hovedbygningen består af en to-etagers fløj med et stejlt tag. På forsiden findes en firkantet karnap og på tværs fra den anden langside, et ottekantet trappetårn. Slottet er opført i røde mursten uden puds, men alle ornamentale dele er af finhuggen sand. Haven er bygget i terrasser.

Slottets historie 
Svenstorp er med sikkerhed kendt i det mindste fra 1400-tallet, da det gennem giftermål skiftede ejerskab fra familien Glob til familien Ulfstand. I 1500-tallet kom det i familien Ulfeldts eje. Slottet blev bygget i 1596, med deltagelse af Hans Steenwinkel den Ældre fra Emden, som blev tilkaldt af Beata Hvitfeldt. Hun var enke efter den i 1586 afdøde Knut Ebbesen Ulfeldt og søster til den berømte historiker Arild Hvitfeldt. Mette Krabbe, født Rosencrantz, byttede sig til slottet i 1699. Derefter gik det fra hånd til hånd. I 1676 boede Christian V på slottet før Slaget ved Lund og Karl 11. af Sverige efter slaget. 1699–1706 tilhørte slottet højkommissæren Joshua Stiernblad, hvis hustru giftede sig igen med Karl 12.'s general Axel Gyllenkrok. Hun stiftede i 1743 to fideikommisser: Stora Markie for slægten Stiernblad og Svenstorp for familien Gyllenkrok. Godset tilhører stadig familien Gyllenkrok. I dag bebos Svenstorp Slot af Nils Gyllenkrok og Merrill Gyllenkrok med familie.

Eksterne henvisninger
Om Svenstorp af Sylve Åkesson  
Svenstorp och Björnstorps Godser

Kilder 
  

Slotte i Skåne
Etableret i 1596
Trykfast isolering

Som trykfast isolering bruges ofte sundolitt (flamingo), som kan sættes direkte på bæredygtig jord. Dette lag kræves dog at være minimum 20 cm tykt og virker som kapillarbrydende lag.

Bygningskonstruktion
Historien om en moder (film fra 1979)

Historien om en moder (1979) er en dansk film bygget over eventyret af samme navn skrevet af H.C. Andersen.

Manuskript Claus Weeke og Paul Gérauff.
Instruktion Claus Weeke.

Blandt de medvirkende kan nævnes:

Anna Karina
Tove Maës
Finn Nielsen
Benny Hansen
Judy Gringer
Sanne Salomonsen
Rita Angela
Jørn Faurschou
Gertie Jung

Eksterne henvisninger 
 

Danske film fra 1979
Film baseret på værker af H.C. Andersen
Fámjinstenen

Fámjinstenen () er en runesten, der befinder sig i kirken i Fámjin på Færøerne. Stenen har både latinske bogstaver og runer. Stenen er dateret til tiden efter Reformationen, som på Færøerne fandt sted i 1538, og viser at runer var i brug så sent som i det 16. århundrede. Fámjinstenen er den yngste af de færøske runesten.

Referencer

Runesten på Færøerne
Suðuroy
Patrick Allen (politiker)

Sir Patrick Linton Allen (født 7. februar 1951) er generalguvernør af Jamaica.

Allen blev udnævnt til generalguvernør over Jamaica den 26. februar 2009. Han er den sjette person og femte jamaicaner, til at holde denne titel siden uafhængigheden i 1962.

Politikere fra Jamaica
Jamaicas generalguvernører
Personer fra Kingston